འོན་ཀྱང་༧གོང་ས་༧སྐྱབས་མགོན་ཆེན་པོ་མཆོག་གིས་དེང་དུས་ཀྱི་ཤེས་ཡོན་ལམ་ལུགས་ནི་གཙོ་བོ་ཕྱི་དངོས་པོ་ཡར་རྒྱས་གཏོང་ཐབས་ཁོ་ནའི་ཆེད་ཡིན་པ་ལས།བྱམས་བརྩེ་ལ་སོགས་པ་མིའི་སེམས་ཀྱི་ཡོན་ཏན་སྐྱེད་སྲིང་བྱེད་པའི་ཤེས་ཡོན་ལམ་ལུགས་མེད་པའི་སྐྱོན་ཆ་ཆེན་པོ་ཡོད་པ་བཀའ་གནང་འདུག༧གོང་ས་༧སྐྱབས་མགོན་ཆེན་པོ་མཆོག་གིས་འཛམ་གླིང་ནང་གི་ཆོས་ལུགས་ཆེ་ཁག་ཚང་མས་བྱམས་བརྩེའི་བསླབ་བྱ་གསུང་གི་ཡོད་ན་ཡང་།ཤེས་ཡོན་ལམ་ལུགས་ནང་བྱམས་བརྩེའི་སྐོར་ངེས་པར་དུ་ཆོས་ལུགས་ལ་བརྟེན་ནས་ཡོང་མི་དགོས་པར་མིའི་སྤྱི་ཚོགས་ཀྱི་དགོས་མཁོ་དང་འབྲེལ་བ་ཡོད་པའི་ཐོག་ནས་འགྲེལ་བཤད་རྒྱག་ཐུབ་པ་ཞིག་ཡིན་པ་བཀའ་གནང་ཡོད་པ་རེད།